Die 5 Besten Hotels in Downers Grove 2018 ab 40€ (günstige Preise) - TripAdvisor
Beste Hotels in Downers Grove, IL
Andere Unterkünfte in Downers Grove
Nr. 1 von 1 B&B in Downers Grove 259 vk km
1 844/vk km
GMT / UTC +0
BST / UTC +1
Edinburg (Engels Edinburgh, uitgespreek [ˈɛdɪnb(ə)rə]; Skots-Gaelies: Dùn Èideann ([tuːn ˈeːtʃən])) is die hoofstad en tweede grootste stad van Skotland met naastenby 477 660 inwoners volgens die sensus van 2009. Edinburgh is die sewende grootste stad in die Verenigde Koninkryk en sy tweede belangrikste toeristebestemming na Londen met jaarliks sowat 13 miljoen besoekers.
Edinburg lê aan die ooskus van Skotland se sentrale vlakte en aan die suidoewer van die Firth of Forth. Die stad vorm saam met die omliggende plattelandse gebiede die City of Edinburgh council area. Edinburg dien sedert 1437 as die hoofstad van Skotland en is die setel van die outonome Skotse regering. Die stad was een van die sentrums van die Skotse Verligting, waarby die Universiteit van Edinburg 'n belangrike rol gespeel het. Danksy sy neo-klassieke boustyl het Edinburg reeds in die 19de eeu die bynaam "Athene van die Noorde" gekry. Die distrikte Old Town - die historiese stadskern - en New Town - 'n nuwe stadswyk wat in die tweede helfte van die 18de eeu vir welgestelde burgers opgerig is - is deur die UNESCO in 1995 as wêrelderfenisgebiede gelys.
Sowat 320 miljoen jaar gelede het die komme van 'n aantal vulkane in die gebied afgekoel en verdig om vaste vulkaniese basaltproppe te vorm. Gedurende die laaste Ystydperk het gletsers die gebied geërodeer en die prop in die weste as 'n rotspunt blootgelê, terwyl rolstene en ander materiaal in oostelike rigting weggevee is.
Alhoewel Edinburg op dieselfde breedtegraad soos byvoorbeeld Moskou en Labrador lê, het dit 'n gematigde seeklimaat soos die meeste gebiede in Skotland. Gedurende die winter daal temperature gewoonlik nie benede vriespunt nie, terwyl maksimum-temperature in die somer net 23 °C bereik. Weens sy ligging tussen die see en heuwels is Edinburg 'n baie winderige stad. Die Golfstroom sorg vir wind uit suid-westelike rigting en warm en onstabiele weer met reënval. Uit die ooste kom winde, wat gewoonlik droër, maar ook kouer is. Reënval kom dwarsdeur die jaar voor, en tussen Oktober en Maart kom Atlantiese laedrukgebiede voor, wat soms deur hewige storms gekenmerk word.
Kantoorgeboue in die nuwe finansiële distrik van Edinburg wes van die middestad
Edinburg en Glasgow is die enjins van ekonomiese ontwikkeling in Skotland. Die Skotse hoofstad is lankal een van die welvarendste stede in die Verenigde Koninkryk en beskik oor die tweede sterkste ekonomiese basis na Londen. Die ekonomiese groeikoers van Edinburg en sy omgewing behoort tot die hoogstes in Europa en steun veral op die vinnige ontwikkeling van die bankbedryf, finansiële dienste, biotegnologie, inligtings- en mediategnologie en navorsing en ontwikkeling in verband met hoëtegnologie. Ander belangrike sektore is toerisme en onderwys.
Edinburg het ook steeds as 'n belangrike handelsentrum gedien, en die stad speel 'n belangrike rol by Skotland se handelsbetrekkinge met die Europese vasteland en Skandinawië. Die tradisionele ekonomie van die stad, wat deur die seehawe van Leith, uitgewerye, brouerye en beskuitfabrieke oorheers is, het in die laaste dekades minder belangrik geword. Die werkloosheidsyfer beloop 3,4 persent.
New Town, soos gesien vanuit die kasteel
Die Wikings het die stad gedurende die 9de eeu verskeie kere verwoes. Sedert die 11de eeu maak Edinburg deel uit van Skotland. In 1076 laat koningin Margaret (1045-1093) die kasteel in die Normandies-romantiese boustyl herbou. In 1128 is die klooster Holyrood ter ere van Margaret, wat as heilige vereer is, opgerig. Die kasteel en klooster van Edinburg het die uitgangspunt van die stad se vinnige ontwikkeling geword. Die St. Giles-katedraal is in die 13de en 14de eeu as die godsdienstige sentrum van Edinburgh bygevoeg.
Tot by die laat 18de eeu het Edinburg net uit die stadswyk bestaan, wat vandag as Old Town bekend staan. Die ontwikkeling van Edinburgh as 'n ekonomiese en opvoedkundige sentrum het 'n aanvang geneem met die stigting van die Universiteit van Edinburg in 1583 en die Bank van Skotland in 1695.
Murrayfield-stadion in die weste van Edinburgh
Skotland se nasionale rugbyspan speel in die Murrayfield-Stadion wat in besit van die Skotse Rugbyunie is en ook vir ander doeleindes soos byvoorbeeld konserte gebruik word. Edinburg se professionele rugby-span Edinburgh Rugby speel hier in die Celtic League.
Murrayfield-stadion is in die weste van Edinburg geleë en het in 1975 'n rekord behaal met 104 000 mense die grootste aantal toeskouers ooit by 'n rugby union-wedstryd toe Skotland teen Wallis gespeel het. Tans beskik die stadion oor 67 800 sitplekke.
Edinburg was een van die gasheerstede van die 2007 Rugby Wêreldbeker wat in Frankryk en die Verenigde Koninkryk gehou is.
Whitaker, Joseph. (2008) Whitaker's Almanack 2008. London: A. & C. Black. ISBN 978-0-7136-8554-1.
Visitor-facing site (engels)
Ontsluit van "http://af.wikipedia.org/w/index.php?title=Edinburg&oldid=1114018"	Kategorieë: EdinburgNedersettings langs die Noordsee	Navigasie-keuseskerm
Die bladsy is laas op 8 Maart 2013 om 17:54 bygewerk.